Elena Engelsen
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Elena Engelsen er en norsk billedhugger som hovedsakelig lager figurative dyreskulpturer. Hennes mest kjente verk er statuen Tiger på Jernbanetorget ved Oslo S. Den var en gave til byens 1000-årsjubileum i 2000 og refererer til kallenavnet tigerstaden. Engelsen har også dyreskulpturer med navn som Gorilla, Mandrill, Lori, Galago og Gepard. Hun bruker ofte belgisk hardstein i arbeidene sine, men også materialer som marmor, kalkstein, bronse og tre.
I 2021 ble Engelsen tildelt Anders Jahres Kulturpris. Den andre vinneren samme år var Håkon Gullvåg, som i likhet med Engelsen bor i kunstnerkolonien Ekely. Bakgrunn og karriere Engelsen ble utdannet ved Statens håndverks- og kunstindustriskole fra 1969 til 1971 og gikk i lære ved et steinhuggeri i Amsterdam.Engelsen hadde separatutstilling ved Kunstnerforbundet i 1992. Hun har dessuten deltatt ved en rekke kollektivutstillinger i inn- og utland, blant annet i Berlin i 1993 og Dublin i 1995. Engelsen har utført offentlige utsmykninger på Bakås skole og i Gardeleiren, begge i Oslo, dessuten ved Vest-Agder sentralsykehus og i Skien fengsel.Nasjonalmuseet eier hennes marmorskulptur Sommerfuglpuppe (1982). Verker av henne er også kjøpt inn av Oslo kommunes kunstsamling og Østre Toten kommune. Les mer i Store norske leksikon skulptør tiger Oslo Sentralstasjon Ekely Norsk kunsthistorie